CELEX: 32016D0320
Language: lv
Date: 2016-03-03 00:00:00
Title: Komisijas Īstenošanas lēmums (ES) 2016/320 (2016. gada 3. marts), ar ko groza Lēmumu 2004/842/EK par īstenošanas noteikumiem, ar ko dalībvalstis var atļaut laist tirgū tādu šķirņu sēklas, par kurām ir iesniegts pieteikums iekļaušanai valsts lauksaimniecības augu šķirņu vai dārzeņu šķirņu katalogā (izziņots ar dokumenta numuru C(2016) 1221) (Dokuments attiecas uz EEZ)

5.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 60/88
            
         KOMISIJAS ĪSTENOŠANAS LĒMUMS (ES) 2016/320
   (2016. gada 3. marts),
   ar ko groza Lēmumu 2004/842/EK par īstenošanas noteikumiem, ar ko dalībvalstis var atļaut laist tirgū tādu šķirņu sēklas, par kurām ir iesniegts pieteikums iekļaušanai valsts lauksaimniecības augu šķirņu vai dārzeņu šķirņu katalogā
   
      
         (izziņots ar dokumenta numuru C(2016) 1221)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1) un jo īpaši tās 4.a panta 2. punktu,
   ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (2) un jo īpaši tās 4.a panta 2. punktu,
   ņemot vērā Padomes 2002. gada 13. jūnija Direktīvu 2002/54/EK par biešu sēklu tirdzniecību (3) un jo īpaši tās 6. panta 2. punktu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (4) un jo īpaši tās 23. panta 2. punktu,
   ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību (5) un jo īpaši tās 6. panta 2. punktu,
   ņemot vērā Padomes 2002. gada 13. jūnija Direktīvu 2002/57/EK par eļļas augu un šķiedraugu sēklu tirdzniecību (6) un jo īpaši tās 6. panta 2. punktu,
   tā kā:
   
               (1)
            
            
               Komisijas Lēmumā 2004/842/EK (7) ir paredzēti noteikumi par oficiālo etiķeti uz tādu šķirņu sēklu iepakojuma, par kurām ir iesniegts pieteikums iekļaušanai valsts lauksaimniecības augu šķirņu vai dārzeņu šķirņu katalogā.
            
         
               (2)
            
            
               Pēdējos gados ir konstatēti daži oficiālo etiķešu krāpnieciskas izmantošanas gadījumi. Tādēļ, lai novērstu šādu krāpniecisku praksi, oficiālo etiķešu drošība būtu jāuzlabo atbilstoši pašlaik pieejamajām tehniskajām zināšanām. Ņemot to vērā un lai kompetentās iestādes varētu labāk uzskaitīt un uzraudzīt atsevišķu oficiālo etiķešu drukāšanu, izplatīšanu un izmantošanu, ko veic operatori, un izsekot sēklu partijām, oficiālo etiķešu drošība būtu jāuzlabo, ieviešot oficiāli piešķirtu sērijas numuru, ko iekļauj minētajās oficiālajās etiķetēs.
            
         
               (3)
            
            
               Lai prasību piemērošanā nodrošinātu vienlīdzīgu attieksmi pret visiem attiecīgo etiķešu lietotājiem, šis lēmums un Komisijas Īstenošanas direktīva (ES) 2016/317 (8) būtu jāsāk piemērot no tās pašas dienas. Tāpēc šis lēmums būtu jāpiemēro no 2017. gada 1. aprīļa.
            
         
               (4)
            
            
               Tādēļ Lēmums 2004/842/EK būtu attiecīgi jāgroza.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/842/EK grozīšana
   Lēmuma 2004/842/EK 9. panta 2. punktā iekļauj šādu aa) apakšpunktu:
   
      
                  “aa)
               
               
                  oficiāli piešķirtais sērijas numurs;”.
               
            
   2. pants
   Adresāti
   Šis lēmums ir adresēts dalībvalstīm.
   3. pants
   Piemērošanas diena
   Šo lēmumu piemēro no 2017. gada 1. aprīļa.
   
      Briselē, 2016. gada 3. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 125, 11.7.1966., 2298/66. lpp.
   
   
      (2)  OV 125, 11.7.1966., 2309/66. lpp.
   
   
      (3)  OV L 193, 20.7.2002., 12. lpp.
   
   
      (4)  OV L 193, 20.7.2002., 33. lpp.
   
   
      (5)  OV L 193, 20.7.2002., 60. lpp.
   
   
      (6)  OV L 193, 20.7.2002., 74. lpp.
   
   
      (7)  Komisijas 2004. gada 1. decembra Lēmums 2004/842/EK par īstenošanas noteikumiem, ar ko dalībvalstis var atļaut laist tirgū tādu šķirņu sēklas, par kurām ir iesniegts pieteikums iekļaušanai valsts lauksaimniecības augu šķirņu vai dārzeņu šķirņu katalogā (OV L 362, 9.12.2004., 21. lpp.).
   
      (8)  Komisijas 2016. gada 3. marta Īstenošanas direktīva (ES) 2016/317, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK (sk. šā Oficiālā Vēstneša 72 lpp.).